open-index/open-wikipedia-markdown huggingface dataset:
Tomas Mikuckis

**Tomas Mikuckis** (g. 1983 m. sausio 13 d.) – buvęs Lietuvos futbolininkas, gynėjas. Atstovavo Lietuvos nacionalinei rinktinei.

## Karjera

Karjerą pradėjo 2002 m. Vilniaus „Žalgiryje“. 2006 m. perėjo į Marijampolės Sūduvą.

2019 m. sausio 7 d. pranešta, kad tapo FK Kauno Žalgiris nariu. A lygoje sužaidė 14 rungtynių ir pasižymėjo vienu įvarčiu.

Žaidimo stilius: dažnai mušavo įvarčius galva, mėgo pradėti komandos atakas tolimais perdavimais.

## Pasiekimai

* 2003, 2006 m. LFF taurės laimėtojas

## Šaltiniai

## Nuorodos
* Soccerway
Vaidas Slavickas

**Vaidas Slavickas** (g. 1986 m. vasario 26 d.) – buvęs Lietuvos futbolininkas, treneris. Rungtyniavo krašto gynėjo ir krašto saugo pozicijose.

## Karjera
Baigė Marijampolės futbolo mokyklą. Karjeros pradžia laikomi 2005 m. Eilę sezonų atstovavo S9duvos klubui. Per laiką laiką už ekipą sužaidė net 192 rungtynes A lygoje.

### FK Ekranas
2013 m. sausio 3 d. pasirašė dvejų metų sutartį su Panevėžio „Ekrano“ klubu.

### Rumunija
2014/15 m. sezone žaidė Rumunijoje ir atstovavo FC Ceahlăul Piatra Neamț.

### FK Sūduva
2015 m. liepos pabaigoje grįžo į Sūduvos klubą.

2019 m. A lygoje sužaidė 16 rungtynių, pelnė vieną įvartį bei atliko du rezultatyvius perdavimus. 

Čempionų lygos atrankos rungtynėse su „Crvena zvezda“ žaidėjas patyrė sunkią traumą - lūžo blauzdikaulis ir šeivikaulis. 

2019 m. gruodžio mėn. pranešta, kad sutartis su žaidėju pratęsta.

2022 m. sausio mėn. pratęsta sutartis su žaidėju. Rugsėjo mėn. ėmė eiti FK Sūduva klubo techninio direktoriaus pareigas.

2023 m. vasario 28 d. oficialiai baigė profesionalo karjerą ir prisijungė prie „Sūduvos“ klubo trenerių štabo.

## Statistika
; A lygos statistika

Spalvų reikšmės: 
: Ekipa žaidė A lygoje;

## Karjera rinktinėse
Buvo kviečiamas į Lietuvos U-21 rinktinę. 

2008 m. gruodžio 22 d. debiutavo Lietuvos nacionalinėje rinktinėje rungtynėse prieš Estiją.

## Trenerio karjera
2020 m. įgijo UEFA B trenerio licenciją. 

2022 m. rugsėjo mėn. ėmė eiti „Sūduvos“ klubo techninio direktoriaus pareigas. 

2023 m. sausio mėn. įgijo UEFA A trenerio licenciją.

## Pasiekimai
### su [[FK Sūduva]]
; **[[A lyga]]** 
: čempionas (3 kartus): 2017, 2018, 2019 m.
: vicečempionas: 2020 m.
; **[[LFF taurė]]s laimėtojas**: 2009, 2019 m.
; **Supertaurė** : 2006, 2009, 2018, 2019, 2022 m.

## Šaltiniai

## Nuorodos
* alyga.lt svetainė
* fksuduva.lt
* Soccerway
* Globalsportsarchive
* lietuvosfutbolas.lt
Sundų valstybės

**Sundų valstybės** – sundų tautos sukurtos valstybės Indonezijoje, Javos salos vakarinėje dalyje, egzistavusios nuo II a. Dauguma jų buvo hinduistinės.

Nuo seno Javos saloje gyveno dvi atskiros tautos: sundai rytinėje dalyje ir javiečiai vakarinėje. Sundai, gyvenę arčiau Sundos sąsiaurio, kuriuo naudojosi indų pirkliai, keliaudami į Salyną, anksčiau susidūrė su jų kultūra. Todėl jie anksčiau sukūrė ir valstybes.

## Hinduistinis laikotarpis
Pirmiausia čia minima Salakanagara valstybė (130–358 m.), o vėliau – Tarumanagara (358–669 m.). Tryliktojo šios valdovo *Tarusbava* laikais didėjo grėsmė iš malajų Šrividžajos valstybės, todėl 670 m. jis perkėlė sostinę ir pervardino valstybę į Sunda. Tačiau rytinių teritorijų valdytojas *Wretikandayun* turėjęs artimų ryšių su javiečių Kalingga valstybe, atsiskyrė nuo Sundos ir sukūrė Galuho valstybę. Šios dvi valstybės turėjo artimus dinastinius ryšius, ir vėliau Galuhas buvo absorbuotas Sundos.

Sunda gyvavo iki pat XVI a vidurio. XIV a ji formaliai buvo prijungta prie Madžapadhito, tačiau išlaikė didelę nepriklausomybę.

## Islamo laikotarpis
Nuo XVI a Sunda vadinama Padžadžaranu, ir jos sostine buvo uostas Sunda (dabartinė Džakarta). Greta jo egzistavo svarbūs musulmoniški sultonatai Čirebono sultonatas ir Banteno sultonatas.
Willer Souza Oliveira

**Vileris Soza Oliveira** (*Willer Souza Oliveira*, g. 1979 m. lapkričio 18 d.) – Brazilijos futbolininkas.

## Karjera
### Pirmieji žingsniai futbole
Savo karjerą pradėjo Brazilijoje Itapipoca Esporte Clube. 2001 m. persikėlė į Argentinos Independiente klubą, kuriame tuo metu rungtyniavo dabartinės Argentinos futbolo žvaigždės Esteban Cambiasso, Gabriel Milito, bei urugvajietis Diego Forlan.

### 2002–2007 m. laikotarpis Rusijoje
2002 m. už neskelbiamą sumą buvo parduotas FC Anzhi Makhachkala (Rusija). Per 36 rungtynes pelnė 2 įvarčius. Viename interviu rusų klubo treneris Gadzhi Gadzhiev parėiškė, kad „Viller žaidžia kaip Dievas, bet nežaidžia komandai“. 

2004–2005 m. sezone Oliveira perėjo į FC Dynamo Bryansk. 2006 m. buvo perleistas Luę-Energia Vladivostok. Neįsitvirtino pagrindinėje sudėtyje ir buvo paskolintas Oriolo „Spartakui“.

### FK Sūduva
2007 m. balandžio atstovavo Sūduvos klubui. Greitai įsitvirtino pagrindinėje ekipoje. 

A lygoje 2007 m. sezone pelnė 10 įvarčių ir buvo vienas rezultatyviausių žaidėjų. 

Sėkmingas Vilerio žaidimas padėjo Sūduvai iškovoti sidabro medalius.

## Išnašos

## Nuorodos
* 
* Vilerio žaidimas Sūduvos klube
Javiečių valstybės

**Javiečių valstybės** - javiečių tautos suskurtos valstybės dab. Indonezijoje, Javos salos centrinėje ir rytinėje dalyje. Pirmosios valstybės susiformavo VII a.

## Hinduistinis laikotarpis
Pirmoji javiečių valstybė buvo Kalingga centrinėje Javoje, įkurta VII a viduryje. VIII a Kedu lygumoje radosi Šailendrų valstybė, valdoma valdovų, tituluojamų *devaradža*, kuri savo klestėjimo laikais VIII a pabaigoje valdė rytinę Javą, Balį, Lomboką ir netgi įkalino Čenlos (Kambodžos pirmtakės) princą, vėliau tapusį Khmerų imperijos įkūrėju. Būdami uolūs budistai, Šailendros valdovai pastatė daug budistinių paminklų, tarp jų ir Borobudūrą.

Nuo 735 Javoje egzistavo ir priešiška Sandžajų dinastijos valstybė Mataramas. Skirtingai nei budistai Šailendros, Sandžajai buvo hinduistai. IX a viduryje Mataramas dinastiniais ryšiais susisiejęs su šailendromis, įgijo jos teritorijas, užvaldydamas visą Centrinę ir Rytų Javą. Sandžajai pastatė Prambanano šventyklų kompleksą. 928 m išsiveržus Merapi ugnikalniui, sostinė buvo perkelta į rytus. Tuo metu Matarame sandžajų dinastiją pakeitė *isjana* dinastija, ir valstybė pervardinta Medang. *Isjanai* valdė iki pat 1006 metų, kol Sumatros valstybė Šrividžaja nesunaikino sostinės, laikinai užimdama Javą.

Paskutiniojo Medango valdovo *Dharmavangsa* giminaitis buvo princas *Airlangga*, gimęs Balyje. Dalį gyvenimo praleidęs džiunglėse, 1019 m jis suvienijo dalį Rytų Javos (netoli dabartinės Surabajos, įkurdamas Kahuripano valstybę. Vėliau prie jos prijungė Balį ir Centrinę Javą, tokiu būdu atkurdamas senąsias Medango teritorijas. 1045 m jis padalijo Kahuripaną į dvi dalis - Jonggala ir Kediri, atiduodamas jas savo sūnums. XII a pradžioje Jonggala buvo prijungta prie Kediri.

Kediri valstybės laikai buvo Javos kultūros klestėjimo laikotarpis. Didžiausias Javos priešas Šrividžaja buvo nusilpninta Čolų invazijos, todėl iš esmės Kediri galėjo kontroliuoti salyno prekybą, kurdama kolonijas ir taip padėdama pagrindus vėlesniai Madžapadhito imperijai. Suklestėjo literatūra.

1222 m vienos Kediri provincijos Tumapelio valdytojas *Ken Arok* sumušė Kediri valdovo *Kertadžaja* kariuomenę ir sunaikino Kediri. Įkurta Singhasari valstybė, o Kediri tapo jos vasalu. Ši valstybė išgyveno iki 1292, kol ją sunaikino Kedirio sukilimas, o vėliau - Mongolų laivynas.

Pasinaudodamas suirute *Ken Arok* palikuonis *Vidžaja* įkūrė Madžapadhito valstybę, kuri pirmoji Malajų salyno istorijoje suvienijo didžiają dalį salyno, tapdama precedentu dabartinei Indonezijai. Ši valstybė egzistavo 1293-1500 m.
## Islamo laikotarpis
Povilas Leimonas

**Povilas Leimonas** (g. 1987 m. lapkričio 16 d.) – Lietuvos futbolininkas.

## Karjera
Baigė Marijampolės futbolo mokyklą.

### FK Sūduva
Profesionalo karjerą pradėjo „Sūduvos“ klube. Žaidė vidurio saugo ir gynėjo pozicijose.

### Lodzės „Widzew“
2013 m. rugpjūčio 31 d. pasirašytas kontraktas su Lodzės „Widzew“.

### Balstogės „Jagiellonia“
2014 m. birželio 23 d. pasirašytas kontraktas su Balstogės „Jagiellonia“.

### Katovicų GKS
Nuo 2015 m. atstovavo GKS Katowice.

### FK Sūduva
2016 m. grįžo į „Sūduvos“ klubą.  

2019 m. sužaidė 12 rungtynių A lygoje, pasižymėjo 2 įvarčiais. 2019 m. gruodžio mėn. pranešta, kad sutartis su žaidėju pratęsta.

2022 m. vasario 14 d. pranešta, kad klubas pratęsė sutartį su 34 metų žaidėju.

### SANED klubas
2023 m. vasarį tapo žinoma, kad žaidėjas atstovaus Joniškio SANED.

## Statistika
; A lygos statistika

Spalvų reikšmės: 
: Ekipa žaidė A lygoje;

## Pasiekimai
### su [[FK Sūduva]]
; A lyga
* Čempionas: 2017 m., 2018 m., 2019 m. 
* vicečempionas: 2007, 2010, 2020, 2021 m.
* bronza: 2005, 2009, 2011, 2012 m.

; LFF taurės laimėtojas: 2006 m., 2009 m., 2019 m., 2022 m. 

; LFF supertaurės laimėtojas: 2009, 2018, 2019, 2022 m.
 
; Baltijos futbolo lyga 
: sidabras: 2009–2010 m.

## Rinktinės
Buvo kviečiamas į Lietuvos jaunimo rinktines.

2011 m. debiutavo nacionalinėje rinktinėje draugiškose varžybose prieš Norvegiją.

## Šaltiniai

## Nuorodos
* alyga.lt svetainė
* lietuvosfutbolas.lt
* SOCCERWAY
* fksuduva.lt
* Transfermarkt
* Globalsportsarchive
* 90minut.pl
Giedrius Slavickas

**Giedrius Slavickas** (g. 1982 m. spalio 3 d.) – buvęs Lietuvos futbolininkas. Buvęs Lietuvos jaunimo rinktinės U-21 krašto saugas.

## Pasiekimai
* 2006, 2009 LFF taurės laimėtojas

## Išnašos
Karolis Jasaitis

**Karolis Jasaitis** (g. 1982 m. lapkričio 1 d.) – buvęs Lietuvos futbolininkas, atraminis arba centro saugas.

## Karjera
### Žaidėjo karjera
Nuo 2001 m. atstovavo FK Žalgiris. Nuo 2006 m. – FK Sūduva. 2009 m. kovo pradžioje pasirašė sutartį su Tauragės „Tauro“ klubu. 

2011 m. sausio 20 d. pasirašė dvejų metų sutartį su Rusijos FK Nižnij Novgorod klubu. 

2012 m. sezone pasirašė kontraktą su Vilniaus „REO“ komanda.

### Trenerio karjera
Nuo 2019 m. tapo pagrindinės Žalgirio MFA ekipos vyr. treneriu.

2023 m. vasario 1 d. tapo žinoma, kad Karolis Jasaitis trenruos U. Utenio merginas.

Nuo 2024 m. kovo 19 d. dirbo vyr. treneriu FC Hegelmann.

2025 m. sausio 13 d. paskelbta, kad paskirtas Lietuvos WU-19 rinktinės treneriu (merginų iki 19 m.).

## Pasiekimai
* LFF taurė: 2003 m.
* LFF supertaurė: 2003, 2009 m.

## Išnašos

## Nuorodos
* Transfermarkt
* lietuvosfutbolas.lt
Giedrius Barevičius

**Giedrius Barevičius** (g. 1976 m. rugpjūčio 9 d.) – buvęs Lietuvos futbolininkas, saugas. Buvęs Lietuvos rinktinės narys. 

## Žaidėjo karjera
2005 metais atrankoje į Čempionų lygą įmušę įvartį i Liverpool FC vartus.

## Trenerio karjera
Nuo 2022 m. dirbo treneriu „Transinvest“ klube. 2022 m. sezone klubas tapo Antros lygos nugalėtojais, bei pateko į Pirmą lygą. 2023 m. „Transinvest“ klubas rungtyniavo I lygoje ir joje dominavo. 2023 m. spalio 1 d. FK Transinvest iškovojo Lietuvos futbolo taurę.

2024 m. kovo 23 d. pranešta, kad Donatas Vencevičius tapo naujuoju FK Transinvest strategu. A lygos debiutantai per pirmas ketverias sezono rungtynes iškovojo vos tris taškus. 2024 m. A lygos pirmajame ture nugalėjo Kauno rajono „Hegelmann“, bet vėliau sekė trys pralaimėjimai iš eilės.

2024 m. rugsėjo mėn. įgijo UEFA A trenerio licenciją.

## Pasiekimai
* **[[A lyga|Lietuvos čempionas]]**
1998/99 m. su FK Žalgiris Vilnius

2003, 2004, 2006 ir 2007 m. su FBK Kaunas

* **[[Lietuvos futbolo taurė|Lietuvos taurės laimėtojas]]**
2005 m. su FBK Kaunas

* **[[LFF Supertaurė|LFF Supertaurės laimėtojas]]**
2007 m. su FBK Kaunas

## Išnašos

## Nuorodos
*
1995 m. Formulės 1 sezonas

**1995 Formulės 1 sezonas** buvo 46 formulės 1 sezonas. Jis prasidėjo 1995 m. kovo 26 dieną, ir baigėsi spalio 12 dieną, po 17 lenktynių. Sezoną antrąkart iš eilės laimėjo Michael Schumacher. Antrojoje vietoje liko Damon Hill, atsilikęs 33 taškais. Benetton laimėjo konstruktorių taurę, nugalėjusi Williams F1 29 taškais.
 
Sezonas įsiminė kova tarp Schumacherio ir Hillo, kurioje Schumacheris laimėjo devynias lenktynes, o Hillas – keturias. Benetton ir Williams pilotai dominavo peletone, laimėdami visas išskyrus vienas, lenktynes.

## Sezono pakeitimai

### Grand Prix pakeitimai

* Europos Grand Prix perkeltas iš Donington į Nurburgring Vokietijoje. 
* Argentinos Grand Prix buvo vienintelis naujas etapas, rengtas Buenos Airėse. Etapas galėjo būti išbrauktas iš kalendoriaus, nes buvo manyta, kad statybos darbai nebus atlikti laiku. Vėliau buvo paskelbta, kad etapas bus perkeltas į balandžio 9 dieną.
* Buvo abejonių dėl Brazilijos Grand Prix, nes Ayrton Senna mirtis praėjusiais metais stipriai sukrėtė autosportą.
* Buvo abejonių ir dėl San Marino, Ispanijos bei Italijos etapų, nes buvo manoma, kad saugumo darbai trasose nebus baigti laiku, be to Katalonijos trasa turėjo finansinių sunkumų.

### Komandų pasikeitimai

* 1994 m. pabaigoje, įžymusis Lotus vardas dingo iš F1.
* Larrouse dėl finansinių sunkumų pasitraukė sezono pradžioje, nedalyvavusi nei viename Grand Prix.
* Forti tapo vienintele nauja komanda sezone.

### Pilotų pasikeitimai

## Sezono rezultatai

### Lenktynininkų įskaita

(*) Lenktynininkas nefinišavo, bet nuvažiavo 90 % trasos.

### Konstruktorių Iskaitą

## Šaltiniai
Gintaras Juodeikis

**Gintaras Juodeikis** (g. 1973 m. sausio 13 d.) – Lietuvos futbolininkas. Buvęs Lietuvos rinktinės saugas.

Vienas vyriausių visų laikų A lygos žaidėjų Gintaras Juodeikis gali pasigirti, kad dalyvavo visuose Lietuvos aukščiausios lygos čempionatuose nuo 1991-ųjų. Tai jis darė net su septyniais skirtingais klubais, šešis kartus tapo Lietuvos čempionu bei dukart laimėjo šalies taurę. 2012 metais Gintaras Juodeikis pradėjo treniruoti jaunių klubą FK "ATMOSFERA".
## Nuorodos
Povilas Lukšys (1979)

**Povilas Lukšys** (g. 1979 m. liepos 7 d.) – buvęs Lietuvos futbolininkas, žaidęs puolėjo pozicijoje.

Sūnus Nojus Lukšys – taip pat futbolininkas.

## Žaidėjo karjera
Vienas rezultatyviausių visų laikų A lygos puolėjų. 

Nuo 1996–2007 m. atstovavo Panevėžio „Ekranui“. 

2008 m. pasirašė dvejų metų kontraktą su Marijampolės „Sūduva“.
: Pirmąjį oficialų įvartį atstovaudamas „Sūduvos“ klubui pelnė 2008 m. balandžio 20 d., pasirodęs po keitimo rungtynėse prieš FK Ekranas.

2009 m. rugpjūčio mėn. pasirašė sutartį su Lenkijos Bytomo „Polonia“.

2013 m. sausio 4 d. pasirašė pusės metų sutartį su Lenkijos „Wigry“ klubu.

## Trenerio karjera
2020 m. įgijo UEFA B trenerio licenciją. 2023 m. sausio mėn. įgijo UEFA A trenerio licenciją.

2024–2025 m. dirbo Panevėžys B treneriu. 2026 m. sausio 13 d. paskelbta, kad Linas Klimavičius tapo komandos treneriu, o Povilas Lukšys paskirtas FA Panevėžys techniniu direktoriumi.

## Pasiekimai
* 1998, 2009 m. LFF taurės laimėtojas
* 2005 m. A Lygos čempionas
* 1988, 2005, 2009 m. LFF Supertaurės laimėtojas
* 2004, 2007, 2010 m. – rezultatyviausias A lygos futbolininkas

## Išnašos
Alien Ant Farm

**Alien Ant Farm** – JAV roko grupė. Ji susibūrė 1996 metais, Riverside miestelyje. Vaikinai svajojo sukurti kažką, laužantį nusistovėjusias normas. Būtent muzika leido jiems išlieti savo vidų ir jų draugystė prasidėjo.

## Grupės nariai
*Dryden Mitchell - vokalas, gitara (1996-dabar) 
*Terry Corso - gitara (1996-2003, 2008-dabar) 
*Tye Zamora - bosas, *back* vokalas (1996-2005, 2008-dabar) 
*Mike Cosgrove - būgnai (1996-dabar) 

## Nuorodos
*
Šautuvas

**Šautuvas** – rankinis šaunamasis ginklas ilgu vamzdžiu. Vamzdis gali būti tiek graižtvinis, tiek begraižtvis.

Šis lietuviškas terminas neturi rusiško ar angliško atitikmens:
*  =  'graižtvinis šautuvas' +  'lygiavamzdis šautuvas'
*  =  'graižtvinis šautuvas '+  'lygiavamzdis šautuvas'. Tiesa, rusų kalboje *ружьё* seniau (XIX a.) reiškė bet kokius šautuvus, bet dabar – tik lygiavamzdžius. Tik *противотанковое ружьё* – prieštankinis šautuvas yra graižtvinis ginklas.

Šautuvas turi spyną, nuleidžiamąjį įtaisą, šovinių dėtuvę, apsodą (džn. *[[buožė (šautuvas)|buožė]]*). Tiksliam šaudymui būna pritvirtinamas optinis taikiklis.

Šautuvai skirstomi į:
* karinius
* medžioklinius
* sportinius

Šautuvai būna neautomatiniai, pusiau automatiniai, automatiniai. Šautuvų vamzdžiai būna graižtviniai arba negraižtviniai (lygiavamzdžiai).
Šautuvas su patrumpintu vamzdžiu vadinamas karabinu.

## Karinis šautuvas

Šautuvas graižtviniu vamzdžiu, kurio kalibras 4,5 mm–14,7 mm. Paprastai masė būna vidutiniškai apie 3–4,5 kg, bendras ginklo ilgis be durtuvo 95–125 cm. Neautomatinio šautuvo dėtuvėje telpa 1–10 ar daugiau šoviniai, pusiau automatinio – nuo 3 ir daugiau, o automatinio – iki 200 šovinių.

Kulkos pradinis greitis 4700–1 300 km/h, šaudymo tolis iki 2 000 m. Šautuvo su taikikliu taiklioji ugnis 400–800 m, o su optiniu taikikliu – iki 1 300 m.

## Medžioklinis šautuvas

Medžiokliniai šautuvai turi vieną arba du (rečiau tris) vamzdžius. Vamzdis būna begraižtvis, graižtvinis arba mišrus. Graižtvinio (kulkinio) šautuvo konstrukcija mažai skiriasi nuo karinio šautuvo. Kalibras būna nuo 4 mm–12,7 mm ir daugiau, lygiavamzdžio – 12, 16, 20, 28, 31 (vamzdžio skersmuo atitinkamai 18,4, 16,8, 15,8 mm). Lygiavamzdis medžioklinis šautuvas skirtas šaudyti šratais, karteče, švininėmis kulkomis.

Lygiavamzdžiai šautuvai naudojami ir sporte (pvz., šaudymas į skriejančius taikinius)

## Sportinis šautuvas

Sportiniai šautuvai būna negraižtviniai ir graižtviniai, neautomatiniai ir pusiau automatiniai. Kalibras mažas (iki 6,5 mm) ir vidutinis (6,5–8 mm). Naudojami šaudymo sporte, biatlone.

## Istorija
Pirmieji (XV a. pr.) šautuvai buvo dagtiniai (arkebuza, muškieta). Amžiaus pabaigoje išrasti su titnaginiu skiltuvu, o XIX a. išrasti užtaisomi šoviniu (berdanas).

Išradus graižtvinius šautuvų vamzdžius lygiavamzdžius šautuvus imta keisti į graižtvinius. Antrojo pasaulinio karo metu imta naudoti automatinius šautuvus (pvz., SVT-38 ir SVT-40) ir automatus.

## Lietuvoje
1918–1940 m. Tarpukario Lietuvos kariuomenė buvo ginkluota vokiškais 7,92 mm gewehr 98. modelio šautuvais, taip pat rusiškais, prancūziškais, japoniškais šautuvais.

Dabartinė Lietuvos kariuomenė naudoja Vokietijos gamybos G36 5,56 x 45 mm kalibro, Ak 4 automatinius šautuvus, taip pat JAV gamybos senesnio modelio M16 ir M14 7,62x51 mm kalibro šautuvus.

## Šaltiniai

## Nuorodos

* Medžioklinių šautuvų apžvalga (www.huntingriflesreviews.com)
Himalija (mitologija)

Graikų mitologijoje **Himalija** – nimfa iš Kipro; ją pamilo tik ką gigantus nugalėjęs Dzeusas (romėnų Jupiteris). Nimfa pagimdė Dzeusui tris sūnus - prieštvaninius Rodo valdovus Kronijų, Kitą ir Spartajų. Himalijos vardu buvo pavadintas vienas iš Jupiterio planetos palydovų.

## Šaltiniai
Gruzijos futbolo taurė

**Gruzijos futbolo taurė** (, dar vadinama ***David Kipiani taurė***) – pagrindinis Gruzijos futbolo atkrentamųjų varžybų turnyras. Čia dalyvauja ~30 komandų iš 1–3 pakopų. Taurės laimėtojas patenka į UEFA konferencijų lygą. Turnyras vadinamas žymaus gruzinų futbolininko David Kipiani (1951–2001) garbei.

## Istorija

Sovietmečiu Gruzijos taurė įsteigta dar 1944 m. Nepriklausomoje Gruzijoje vyksta nuo 1990 m.

## Titulai

Per 1990–2024 m. laikotarpį Gruzijos taurę yra laimėję 12 klubų, tarp jų sėkmingiausias – Tbilisio „Dinamo“ (13 kartų).

|-
| Dinamo Tbilisi || 13 || 1992, 1993, 1994, 1995, 1996, 1997, 2003, 2004, 2009, 2013, 2014, 2015, 2016 (pavasaris)
|-
| Torpedo Kutaisi || 5 || 1999, 2001, 2016 (ruduo), 2018, 2022
|-
| Lokomotivi Tbilisi || 3 || 2000, 2002, 2005
|-
| Saburtalo Tbilisi || 3 || 2019, 2021, 2023
|-
| Ameri Tbilisi || 2 || 2006, 2007
|-
| FC Gagra || 2 || 2011, 2020
|-
| Dinamo Batumi || 1 || 1998
|-
| FC Zestaponi || 1 || 2008
|-
| Cixura Sacxere || 1 || 2017
|-
| Guria Lancxuti || 1 || 1990
|-
| WIT Georgia Tbilisi || 1 || 2010
|-
| Dila Gori || 1 || 2012
|-
| Spaeri Tbilisi || 1 || 2024
|}

## Finalai

|-
|  || Guria Lancxuti || Cxumi Soxumi || 1-0 (prat.)
|-
|  || Iberia Tbilisi || Cxumi Soxumi || 3-1
|-
|  || Dinamo Tbilisi || FC Batumi || 4-2
|-
|  || Dinamo Tbilisi || Metalurgi Rustavi || 1-0
|-
|  || Dinamo Tbilisi || Dinamo Batumi || 1-0
|-
|  || Dinamo Tbilisi || Dinamo Batumi || 1-0 (prat.)
|-
|  || Dinamo Tbilisi || Dinamo Batumi || 1-0
|-
|  || Dinamo Batumi || Dinamo Tbilisi || 2-1 (prat.)
|-
|  || Torpedo Kutaisi || Samgurali Cqaltubo || 0-0 (baud. 4-2)
|-
|  || Lokomotivi Tbilisi || Torpedo Kutaisi || 0-0 (baud. 4-2)
|-
|  || Torpedo Kutaisi || Lokomotivi Tbilisi || 0-0 (baud. 4-3)
|-
|  || Lokomotivi Tbilisi || Torpedo Kutaisi || 2-0
|-
|  || Dinamo Tbilisi || Sioni Bolnisi || 3-1
|-
|  || Dinamo Tbilisi || Torpedo Kutaisi || 2-1
|-
|  || Lokomotivi Tbilisi || FC Zestaponi || 2-0
|-
|  || Ameri Tbilisi || FC Zestaponi || 2-2 (baud. 4-3)
|-
|  || Ameri Tbilisi || FC Zestaponi || 1-0
|-
|  || FC Zestaponi || Ameri Tbilisi || 2-1
|-
|  || Dinamo Tbilisi || Olimpi Rustavi || 1-1 (baud. 2-0)
|-
|  || Jorjia Tbilisi || Dinamo Tbilisi || 1-0
|-
|  || FC Gagra || Torpedo Kutaisi || 1-0 (prat.)
|-
|  || FC Dila Gori || FC Zestaponi || 4-1
|-
|  || Dinamo T'bilisi || Č'ixura Sač'xere || 3-1
|-
|  || Dinamo T'bilisi || Č'ixura Sač'xere || 2-1
|-
|  || Dinamo T'bilisi || FC Samtredia || 5-0
|-
|  || Dinamo T'bilisi || Sioni Bolnisi || 1-0
|-
|  || Torpedo K'ut'aisi || Merani Martvili || 2-1
|-
|  || Č'ixura Sač'xere || Torpedo K'ut'aisi || 0-0 (baud. 4-3)
|-
|  || Torpedo Kutaisi || FC Gagra || 2-2 (baud. 4-2)
|-
|  || Saburtalo Tbilisi || Lokomotivi Tbilisi || 3-1
|-
|  || FC Gagra || Samgurali Cqaltubo || 0-0 (baud. 5-3)
|-
|  || Saburtalo Tbilisi || Samgurali Cqaltubo || 1-0
|-
|  || Torpedo Kutaisi || Lokomotivi-2 Tbilisi || 1-0
|-
|  || Saburtalo Tbilisi || Dinamo Batumi || 1-0
|-
|  || Spaeri Tbilisi || Dinamo Tbilisi || 2-2 (baud. 5-4)
|}

## Šaltiniai

## Nuorodos
* Georgia - List of Cup Winners (Rsssf.org)
* Samtlige pokalfinaler fra Georgien (Foot.dk)
* Georgian Cup (Uefa.com)
Karmė (mitologija)

Graikų mitologijoje **Karmė** – Kretos nimfa, Fenikso (Amintoro sūnaus, minimo Iliadoje) arba Eubulėjo ir Kasiopėjos dukra, su Dzeusu susilaukusi dukters – Kretos deivės Britomartės ().
Gruzijos futbolo supertaurė

**Gruzijos futbolo supertaurė** () – Gruzijos futbolo trofėjus, dėl kurio nuo 1996 m. varžosi  ir . Nuo 2023 m. turnyras vyksta tarp 4 komandų – 3 čempionato prizininkų ir taurės laimėtojo.

## Titulai

Per 1996–2024 m. Gruzijos supertaurę yra laimėjusios 10 komandų, tarp jų sėkmingiausia – Tbilisio „Dinamo“ (9 titulai).

|-
| Dinamo Tbilisi || 9 || 1996, 1997, 1999, 2005, 2008, 2014, 2015, 2021, 2023
|-
| Torpedo Kutaisi || 3 || 2018, 2019, 2024
|-
| Dinamo Batumi || 2 || 1998, 2022
|-
| FC Zestafoni || 2 || 2011, 2012
|-
| Ameri Tbilisi || 2 || 2006, 2007
|-
| Iberia 1999 Tbilisi || 1 || 2020
|-
| Cixura Sacxere || 1 || 2013
|-
| WIT Georgia Tbilisi || 1 || 2009
|-
| Metalurgi Rustavi || 1 || 2010
|-
| FC Samtredia || 1 || 2017
|}

## Rungtynės

|-
|  || Dinamo Tbilisi || Dinamo Batumi || 4-0
|-
|  || Dinamo Tbilisi || Dinamo Batumi || 4-1
|-
|  || Dinamo Batumi || Dinamo Tbilisi || 2-1
|-
|  || Dinamo Tbilisi || Torpedo Kutaisi || 1-0
|-
| 2000–2004 m. || colspan=3 | Rungtynės nevyko
|-
|  || Dinamo Tbilisi || Lokomotivi Tbilisi || 1-0
|-
|  || Ameri Tbilisi || Sioni Bolnisi || 1-0
|-
|  || Ameri Tbilisi || Olimpi Rustavi || 4-1
|-
|  || Dinamo Tbilisi || FC Zestaponi || 1-0
|-
|  || WIT Georgia Tbilisi || Dinamo Tbilisi || 2-1
|-
|  || Olimpi Rustavi || WIT Georgia Tbilisi || 2-0
|-
|  || FC Zestafoni || FC Gagra || 3-1
|-
|  || FC Zestafoni || Dila Gori || 2-2 (baud. 4-2)
|-
|  || Cixura Sacxere || Dinamo Tbilisi || 1-0
|-
|  || Dinamo Tbilisi || Cixura Sacxere || 1-0
|-
|  || Dinamo Tbilisi || Dila Gori || 1-0
|-
|  || colspan=3 | Nevyko
|-
|  || FC Samtredia || Torpedo Kutaisi || 2-1
|-
|  || Torpedo Kutaisi || Cixura Sacxere || 2-1
|-
|  || Torpedo Kutaisi || Saburtalo Tbilisi || 1-0
|-
|  || Saburtalo Tbilisi || Dinamo Tbilisi || 1-0
|-
|  || Dinamo Tbilisi || FC Gagra || 2-2 (baud. 5-4)
|-
|  || Dinamo Tbilisi || Saburtalo Tbilisi || 0-0 (baud. 7-6)
|-
|  || Dinamo Tbilisi || Dinamo Batumi || 1-1 (baud. 4-3)
|-
|  || Torpedo Kutaisi || Dinamo Tbilisi || 2-1
|}

## Nuorodos
* Georgia - List of Super Cup Finals (Rsssf.com)
* Georgia Super Cup (Soccerway.com)
Guria Lanč'xut'i

**Lančchučio „Guria“** – Gruzijos futbolo klubas iš Lančchučio, daugiausia pasiekęs apie 1990 metus, kai pateko net į TSRS aukščiausiąją lygą.

## Istorija
Kitados rungtyniavo aukščiausioje lygoje.

## Pasiekimai

* Gruzijos TSR čempionas (1961, 1966, 1971 m.)
* Gruzijos TSR taurės laimėtojas (1965, 1966, 1971 m.)

::Šaltiniai: 

## Sezonai

|}

## Lietuviai
* Robertas Fridrikas, 1990
* Romas Mažeikis, 1990

## Išnašos

## Nuorodos
*
FC Rust'avi

**FC Rustavi** – Gruzijos futbolo klubas iš Rustavio. Klubo sekėju kartais laikomas Olimpi Rustavi klubas.

## Istorija

## Pasiekimai

* Gruzijos TSR čempionas (1959, 1974, 1979, 1984 m.)
* Gruzijos TSR taurės laimėtojas (1974 m.)

::Šaltiniai: 

## Taip pat skaitykite
* FC Rust'avi Metalurgist

## Išnašos

## Nuorodos
*
Dinamo Soxumi

**Dinamo Soxumi** – Gruzijos futbolo klubas iš Suchumio (Abchazija). 1990–1992 m. buvo vienas stipriausių šalies klubų, tačiau 1993 m. dėl politinių priežasčių iš varžybų pasitraukė, dabar žaidžia regioninėje lygoje.

## Istorija
1990 m. dauguma Gruzijos klubų, įskaitant FC Dinamo Tbilisi, pasitraukė iš Sovietų lygos sistemos ir įsteigė Gruzijos nacionalinę lygą (Umaglesi Liga). 

Dinamo Sokhumi atsisakė prisijungti ir kitus du sezonus toliau žaidė Sovietų Sąjungos Pirmoje lygoje. 

Buvo suformuotas klubas, kad atstovautų miestui Umaglesi lygoje. Goča Gogričiani ir Giorgi Čichradze prisijungė prie ekipos. Pirmasis prezidentas buvo Guram Gabiskiria.

Komanda startavo sėkmingai ir du kartus pateko į Gruzijos taurės finalą 1990 ir 1991 m., kur atitinkamai pralaimėjo Guria Lanchkhuti ir Dinamo Tbilisi. 

Be to, 1991-1992 m. lygoje užėmė 2 vietą, tačiau dėl Abchazijos karo teko nutraukti savo dalyvavimą čempionate kartu su kitais šio regiono klubais.

Iš viso Tskhumi Umaglesi lygoje praleido keturis pilnus sezonus.

## Emblema

Vaizdas:Dinamosokhumi.gif|
Vaizdas:Dinamo Soxumi.png|


## Pasiekimai

* Gruzijos TSR čempionas (1947, 1948 m.)
* Gruzijos TSR taurės laimėtojas (1945, 1948 m.)

::Šaltiniai: 

## Išnašos

## Nuorodos
*
TSU Tbilisi

**TSU Tbilisi** – Gruzijos futbolo klubas iš Tbilisio. Po 2004 m. I ar II divizione nebežaidžia.

## Istorija

## Pasiekimai

* Gruzijos TSR čempionas (1986 m.)

::Šaltiniai: 

## Išnašos

## Nuorodos
*
Erkvani Gurǰaani

**Erkvani Gurǰaani** – Gruzijos futbolo klubas iš Gurdžaanio. 1990–1995 m. žaidė I-II divizionuose, po to tik regioninėse lygose.

## Istorija
1993 m. užėmė trečią vietą aukščiausioje lygoje.

## Pasiekimai

::Šaltiniai: 

## Išnašos

## Nuorodos
*
FC Samgurali

**Cchaltubo „Samgurali“** arba **Samgurali Cqaltubo** – Gruzijos futbolo klubas iš Cchaltubo.

## Istorija
Klubas įkurtas 1945 m.

## Pasiekimai

* Gruzijos TSR čempionas (1983 m.)

::Šaltiniai: 

## Sezonai
; Pastarųjų metų sezonai

|}

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
Kesonas (miestas)

**Kesonas** arba ***Keson Sitis*** (, dar vadinamas **QC** ar **Kyusi**) – miestas Filipinuose, Lusono saloje, Manilos metropolijoje; faktiškai didžiausias šalies miestas. Lengvoji, maisto, chemijos, metalo apdirbimo, elektronikos pramonė. Čia įsikūrę dalis Filipinų valdžios įstaigų, du universitetai.

## Istorija

Filipų prezidentas Elpidijus Kirinas sudarė Keson Sitį 1948 m. liepos 17 d. iš San Fransisko del Montės, Novalicheso ir Balintavako miestų, kad pakeistų Manilą kaip naujoji Filipinų sostinė, bet daug valstybinių įstaigų liko Maniloje, kuri vėl tapo sostine 1976 m. Miestas pavadintas prezidento Manuelio Kesono garbei.

1975 m. spalio 1 d. Kesono Aranetos koliziejus buvo tikroji *Thrilla in Manila* bokso mačo, kuriame kovėsi Muhammad Ali ir Joe Frazier, vieta.

## Galerija

Qc-welcome-rotonda-2010.JPG|Kesono panorama
CubaoCathedraljf1073_14.JPG|Kubao katedra
03565jfBagumbayan_Libis_Eastwood_City_Quezon_City_Buildingsfvf_08.jpg|Ystvud sitis
Araneta_Center_(Cubao,_Quezon_City)(2017-08-13).jpg|Aranetos miestas
Katipunan_Avenue.jpg|Katipunano aveniu


## Miestai partneriai

* Čiba, Japonija *(1972)*
*  Dali Sitis, Kalifornija, JAV *(1994)*
*  Fort Valton Bičas, Florida, JAV *(1997)*
* Aganija, Guamas *(2000)*
*  Kenoša, Viskonsinas, JAV *(1986)*
*  Maujo apygarda, Havajai, JAV *(1970)*
*  Naujasis Vestminsteris, Kanada *(1991)*
*  Pnompenis, Kambodžija *(2017)*
*  Solt Leik Sitis, JAV *(1967)*
*  Šenjangas, Kinija *(1993)*
*  Taipėjus, Taivanas *(1990)*
*  Judzi rajonas, Kinija *(2006)*
*  Rangūnas, Myanmaras *(2017)*

## Išnašos
Božo Božinovski

**Bobi Božinovskis** (*Боби Божиновски*; g. 1981 m. vasario 24 d.) – Makedonijos futbolininkas. 

## Karjera
Profesionalo karjerą pradėjo gimtinėje. Kitados rungtyniavo ir Lietuvoje. Atstovavo „Vėtros“ ir „Sūduvos“ klubams.

2006–2007 m. sezone atstovavo Vėtros klubui ir A lygoje sužaidė keturiasdešimt rungtynių ir pelnė keturis įvarčius.

2008 m. karjerą tęsė FK Sūduva. A lygoje sužaidė 26 rungtynes ir pelnė du įvarčius.

Vėliau grįžo į gimtinę ir atstovavo FK Rabotnički. Atstovavo tuometinį Astanos Lokomotyvą.

## Išnašos

## Nuorodos
* Transfermarkt
Auksaspalvis retriveris

**Auksaspalvis retriveris** – šunų veislė. Kilmės šalis – Didžioji Britanija. Anksčiau buvo naudojamas medžioklėje atnešti pašautą laimikį, o dabar – namų šuo, paukštšunis, lauko varžybų dalyvis, neįgaliųjų vedlys.

## Kilmės istorija
Manoma, kad auksaspalvių retriverių veislė buvo išvesta XIX a. pabaigoje, sukryžminus šviesius lygiaplaukius retriverius su jau išnykusiais vandens tvidspanieliais. Pirmieji auksaspalviai parodoje sudalyvavo 1908 m.

## Išvaizda
Kailio spalva gali būti nuo kreminės iki auksinės, kuri su amžiumi šviesėja. Kailis gali būti lygus arba banguotas su tankia, neperšlampama pavilne.

Viršugalvis platus, nukarusios ausys vidutinio ilgumo, prasidedančios maždaug akių aukštyje. Šunys pasižymi maloniai žvelgiančiomis tamsiomis akimis su tamsiais apvadais.

Šis šuo buvo išvestas pašautiems vandens paukščiams atnešti, todėl jo nasrai švelnūs, retai kada grybšteli ar įkanda.

Snukio gale – stambi juoda nosis. Tamsios lūpos atvėpusios. Kūnas tvirtas, stiprus ir raumeningas. Priekinės kojos su vešliomis plaukų nuokaromis, o itin raumeningas užpakalines kojas dengia stora oda ir tankus kailis.
 
Auksaspalvių retriverių kailis su pavilne, todėl jį reikia dažnai šukuoti.

## Charakteris ir elgesys
Auksaspalvis retriveris yra ramus, meilus, švelnus, draugiškas, jautrus, budrus šuo. Labai draugiški su vaikais.

Lengvai dresuojamas. Kadangi auksaspalviai retriveriai buvo išvesti tarnauti žmonėms, jam būtinas protinis ir fizinis aktyvumas. Šiems šunims patinka sportuoti, tai padeda išlaikyti gerą formą, vystyti raumenis, be to, jie labai mėgsta maudytis vandens telkiniuose. Tai protingi šunys, kurie labai dažnai dresuojami akliesiems ir žmonėms su negalia prižiūrėti.
Eoarchėjus

**Eochėjus** – geologinės laiko skalės seniausia archėjaus eono era, apimanti laikotarpį trukusį prieš 3,8 ir 3,6 mlrd. metų. Prieš jį egzistavo Hadėjaus eonas. Pavadinimas kilo iš Graikiškų žodžių eos – apatinis ir archios – senas. Maždaug prieš 3,6 mlrd. metų pasirodė pirmasis superkontinentas Valbara.
Semaforinės vėliavėlės

**Semaforinės vėliavėlės** – vėliavėlės, kuriomis perduodamas tam tikras signalas per atstumą. Toks signalas perduodamas rankomis laikant vėliavėles, diskus, žibintus, kitus signalinius daiktus arba paprasčiausiai rankomis. Tam tikra rankų padėtis reiškia tam tikrą informaciją, simbolį (pvz., raidę).

Semaforinės vėliavėlės pradėtos naudoti laivyboje tam tikrai informacijai perduoti iš vieno laivo į kitą laivą ar jų grupėms, iš laivo į krantą ir atvirkščiai.

Vėliavėlių pozicijos ir jų reikšmės:

Image:Semaphore Ready.svg|Poilsis / Tarpas / Pauzė
Image:Semaphore Numeric.svg|Numeriai
Image:Semaphore Error.svg|Klaida
Image:Semaphore Cancel.svg|Atšaukti
Image:Semaphore Alpha.svg|A / 1
Image:Semaphore Bravo.svg|B / 2
Image:Semaphore Charlie.svg|C / 3
Image:Semaphore Delta.svg|D / 4
Image:Semaphore Echo.svg|E / 5
Image:Semaphore Foxtrot.svg|F / 6
Image:Semaphore Golf.svg|G / 7
Image:Semaphore Hotel.svg|H / 8
Image:Semaphore India.svg|I / 9
Image:Semaphore Juliet.svg|J
Image:Semaphore Kilo.svg|K / 0
Image:Semaphore Lima.svg|L
Image:Semaphore Mike.svg|M
Image:Semaphore November.svg|N arba Neigiama
Image:Semaphore Oscar.svg|O
Image:Semaphore Papa.svg|P
Image:Semaphore Quebec.svg|Q
Image:Semaphore Romeo.svg|R
Image:Semaphore Sierra.svg|S
Image:Semaphore Tango.svg|T
Image:Semaphore Uniform.svg|U
Image:Semaphore Victor.svg|V
Image:Semaphore Whiskey.svg|W
Image:Semaphore X-ray.svg|X
Image:Semaphore Yankee.svg|Y
Image:Semaphore Zulu.svg|Z


## Taip pat skaitykite
* Signalinės jūrų vėliavos
Sebu (miestas)

**Sebu** (, ) – miestas Filipinuose, Centrinių Visajų regione, Sebu salos rytuose, prie Boholio sąsiaurio. Su priemiesčiais (Lapu Lapu, Mandavė, Talisajus, Naga) apie 2 mln. gyventojų. Tarptautinis oro uostas (priešais esančioje Maktano saloje), jūrų uostas (išvežamas cukrus, kopra, kokosų aliejus, manilinės kanapės, naftos produktai). Svarbus prekybinis centras. Naftos perdirbimo, maisto (cukraus, aliejaus), kosmetikos ir parfumerijos, baldų, tekstilės ir avalynės pramonė. Gaminami muzikos instrumentai, žvakės, apdirbami perlai, akvamarinas.

Yra keli universitetai: Šv. Karolio katalikų (nuo 1948 m.), Pietvakarių (1946–1959 m. kolegija), Pietryčių Filipinų (1927–1933 m. institutas, 1933–1949 m. kolegija), Visajų (1919–1948 m. institutas), Technologijos institutas (įkurtas 1946 m.). Yra Švč. Sebu Kūdikėlio Jėzaus mažoji bazilika (dabartinis pastatas pastatytas 1740 m., laikomas Filipinų krikščionybės „širdimi“), Šv. Vitalijaus metropolinė katedra (1565 m.).

Pagrindinė Sebu mieste vartojama kalba – sebuanų.

## Istorija
1521 m. balandžio 7 d. dabartinio miesto teritoriją pasiekė Fernandas Magelanas. Jis sudarė sutartį krauju su Sebu valdovu Humabonu, bet vėliau žuvo kaimyninėje Maktano saloje.

1565 m. ispanų konkistadoras Migelis Lopesas de Legaspis pastatė San Pedro fortą (išliko jo griuvėsiai) ir įkūrė gyvenvietę. Tai buvo pirmoji ispanų gyvenvietė Filipinų salyne. Vienuolis Andresas de Urdaneta įsteigė pirmąją katališkišką misiją Filipinuose. Šešetą metų, kol Lopesas de Legaspis persikėlė į Manilą, Sebu buvo Ispanijos Filipinų sostinė. 1860 m. Sebu uostas atidarytas užsienio prekybai.

1942 m. Sebu sugriautas japonų okupacijos metu, nenukentėjo tik uostas. Po II pasaulinio karo miestas atstatytas ir išplėstas.

## Sportas
* Dynamic Herb Cebu FC – futbolo klubas;
* Global FC, buvęs futbolo klubas, žinomas kaip „Global Cebu Football Club“, o trumpiau „Global“,
* Namų rungtynes žaidė Sebu miesto sporto komplekso stadione ().

## Galerija


Fort San Pedro, Cebu, Philippines.jpg|San Pedro fortas
The Magsaysay Monument in Plaza Independencia.jpg|Nepriklausomybės aikštė
Cebu Taoist Temple (11051465863).jpg|Taoistų šventykla
Cebu Metropolitan Cathedral front view Cebu City.JPG|Katedra


## Šaltiniai

## Nuorodos
* Miesto svetainė 
* PhilAtlas.com
* SharePhilippines.com
Las Pinjasas

**Las Pinjasas** () – miestas Filipinuose, Lusono saloje, Manilos metropolijoje, prie Manilos įlankos. 472,8 tūkst. gyventojų (2000 m.). Automobilių gamybos, lengvoji, maisto pramonė. Prekyba. Yra universitetas.
Kalookanas

**Kalookanas** () – miestas Filipinuose, Lusono saloje, Manilos metropolijoje, į šiaurę nuo Manilos. Lengvoji, maisto, chemijos, metalurgijos, elektronikos pramonė. Yra universitetas.

## Istorija

Kalookanas įkurtas 1762 m. Miesto teisės suteiktos 1962 m.

## Šaltiniai
Zamboanga

**Zamboanga** () – miestas Filipinuose, Mindanao salos vakaruose, Zamboangos pusiasalyje, bei grupėje nedidelių salų. Regiono centras. Medienos apdirbimo, maisto pramonė, žvejyba. Jūrų uostas prie Sulu jūros (išvežama žemės ūkio produkcija, mediena).

Mieste ir apylinkėse paplitusi savita kreolinė kalba (čavakano), sudaryta iš filipiniečių kalbų ir ispanų kalbos mišinio.

## Šaltiniai
San Fernandas (La Unionas)

**San Fernandas** () – miestas Filipinuose, Lusono salos šiaurės vakaruose, Pietų Kinijos jūros pakrantėje. Ilokoso regiono ir La Uniono provincijos sostinė. Jūrų uostas. Žvejyba, žemės ūkio žaliavų apdirbimas.

## Šaltiniai
Panzerkampfwagen III

**Panzerkampfwagen III** (sutrumpintai PzKpfw III) – Vokietijos tankas, naudotas Antrajame pasauliniame kare.

1934 m. sausio 11 d. Vokietijos Sausumos kariuomenės ginkluotės departamentas () pagal Heinco Guderiano paruoštas specifikacijas sukūrė pirmuosius planus tanko, kurio masė neviršytų 24 000 kg, o didžiausias greitis būtų 35 km/h. Šis tankas turėjo būti pagrindinis Vokietijos tankų divizijų tankas, skirtas kovai su priešo tankais.

Prototipus parengė Daimler-Benz, Friedrich Krupp AG, MAN AG ir Rheinmetall. Galų gale buvo pasirinktas Daimler-Benz variantas. 1937 m. gegužę buvo pagamintas pirmasis PzKpfw III Ausf. A modelio tankas. Masinė gamyba (jau modelio PzKpfw III Ausf. F) pradėta 1939 m.

1943 m. Panzerkampfwagen III gamyba buvo nutraukta, bet važiuoklė buvo naudojama kitoms mašinoms.
Konanas

**Konanas** (dar žinomas kaip **Konanas barbaras** arba **kimeras**) – išgalvotas literatūrinis veikėjas, kurį sukūrė JAV rašytojas Robert E. Howard. Jis laikomas populiariausiu fiktyviu literatūriniu veikėju barbaru. Konanas yra kalnietis barbaras, veikęs Haiborijos eroje, kilęs iš Kimerijos.

1932 m. Robert E. Howard parašė fantastikos seriją, kurią pardavė „Weird Tales“ žurnalui. Nuo tada veikėjas pasirodė licencijuotose knygose, komiksuose, filmuose, televizijoje ir vaizdo žaidimuose, tuo tik dar labiau išpopuliarėdamas.

1954 metais „Gnome Press“ išleido istorijų rinkinį, kurio pavadinimas – „Barbaras Konanas“. Aštuntojo dešimtmečio pabaigoje komiksus išleido „Marvel Comics“. 1982 metais išėjo pirmas filmas Konanas Barbaras, 1984 m. – tęsinys Konanas Naikintojas, 2011 m. - kito režisieriaus sukurtas Konanas Barbaras ir kt.

## Eridano leidyklos knygų serija apie Konaną
Eridano leidykla išleido 5 knygų seriją apie Konaną:
# „Šviesos Alebarda“(2001)
# „Valdovo Šešėlis“ (2001)
# „Pitono Lobis“ (2002)
# „Pergalės Altorius“ (2002)
# „Chaoso Širdis“ (2003)
Iloilas

**Iloilas** () – miestas Filipinuose, Vakarų Visajuose, Panajaus saloje. Svarbus jūrų uostas (cukraus, bananų, kopros, mangų eksportas). Laivų, maisto, lengvoji pramonė. Yra 7 universitetai, muziejus (įkurtas 1972 m.).

## Istorija
Iloilas pradėjo kurtis 1571 m. Miesto teisės suteiktos 1936 m.

## Šaltiniai
MAN SE

**MAN SE** – viena didžiausių pasaulio inžinerijos kompanijų, gaminanti sunkvežimius, autobusus, dyzelinius ir benzininius variklius. Kompanija įsikūrusi Miunchene, Vokietijoje.

2008 m. kompanijoje 120-yje pasaulio šalių dirbo 51 300 darbuotojų. MAN daug investavo naujose rinkose, tokiose kaip Indija, Lenkija, Turkija ir JAV.

MAN kompanijos gaminiai dažnai pelno įvairius pasaulio apdovanojimus. Tarp jų žymiausi Metų sunkvežimio 2006 ir 2008 m., Metų autobuso 2006 m. ir daug Vokietijos verslo inovacijų apdovanojimų.

MAN pradžia laikoma 1758 m., kuomet savo veiklą pradėjo vienintelė plieno organizacija Rūro srityje „St. Antony“. 1808 m. prie jos prisijungė dar dvi plieno įmonės. 1921 m. šis susivienijimas buvo pavadintas *Maschinenfabrik Augsburg Nürnberg* (vok. 'Augsburgo ir Niurnbergo mašinų gamykla') arba sutrumpintai **M.A.N.**

Ant visų MAN kompanijos pagamintų transporto priemonių yra toks pat logotipas – užrašas MAN bei po apačia pavaizduotas liūto profilis. Liūto simbolis paimtas iš autobusų gamintojos *Büssing AG*, kurią MAN įsigijo 1971 m.

## Dakaro ralis
2007 m. Hansas Steisi nugalėjo Dakaro ralyje, vairuodamas MAN sunkvežimį.

## Nuorodos

*  Oficiali svetainė
Rheinmetall

**Rheinmetall** – Vokietijos ginkluotės ir automobilinių dalių gamintojas.

1889 m. balandžio 13 d. Hainrichas Erhartas Diuseldorfe įsteigė AB „Reino metalo ir mašinų fabriką“ (). 1889 m. gegužės 7 d. pradėta gamyba.

## Investicijos Lietuvoje
2024 m. gruodį Rheinmetall kartu sudviem Lietuvos valstybės valdomoms įmonėms „Epso-G Invest“ ir Giraitės ginkluotės gamykla pasirašė sutartį dėl bendros įmonės steigimo įgyvendinti 260-300 mln. eurų preliminarios vertės 155 mm artilerijos amunicijos gamyklos Baisogaloje statybos projektą.

## Šaltiniai
Madžapahitas

**Madžapahito imperija** (javiečių kalba: *Karajan Majapait*) – istorinė valstybė Malajų salyne, valdžiusi didžiulę jo dalį – teritorijas Indonezijoje, Malaizijoje, Filipinuose. Ji egzistavo 1293–1527 m. Imperijos centras buvo javiečių gyvenamos sritys Javos salos rytuose, o sostinė buvo Madžapahitas (Truvulanas). Tai – didžiausia valstybė kada nors egzistavusi Malajų salyno istorijoje.

## Istorija
### Įkūrimas
Madžapahito pirmtakė buvo javiečių valstybė Singhasari. 1293 m. ji buvo užpulta mongolų valdomos Kinijos Juan dinastijos. Tais neramumų laikais buvo nužudytas Singhasari valdovas, o iškilo jo žentas Radenas Vidžaja, kuris įsitvirtino Madžapahito kaime. Vykstant pilietiniam karui mongolai buvo priversti atsitraukti, o Radenas Vidžaja karūnavosi. Jis tapo naujos valstybės karaliumi.

Vidžajai mirus, valstybę kurį laiką ištiko krizė valdant jo sūnui Džajanegarai, kuris garsėjo paleistuvyste. Po jo mirties valdžia atiteko karalienei Tribhuvana, kurios valdymas žymėjo šalies stabilizaciją ir klestėjimo pradžią.

### Aukso amžius

Madžapahito aukso amžius prasideda sulig valdovu Hajam Vuruku (1350–1389), kurio laikais šalies reikalus tvarką išmintingas ministras Gadžah Madha. Jis pradėjo plėsti Madžapahito hegemoniją visame Malajų salyne. Tuometiniai tekstai vaizduoja šią šalį kaip didžiulės mandalos centrą, ir mini daugybes vietovių, kurios paklusė Madžapahitui. Yra diskutuojama, kiek centralizuota buvo ši valstybė, ir kokią autonomiją turėjo jos sudėtinės dalys, tačiau jos hegemonija iki pat Filipinų salų yra neginčytina. Tuo metu susiformavo Nusantaros, kaip kultūrinio Malajų salyno, sąvoka, sukurta daug simbolių, kurie naudojami iki šiol.

### Nuosilpis
Po Hajam Vuruku mirties prasidėjo įpėdinystės karai, nusilpninę šalį. Valstybė pamažėle silpo, o silpni valdovai keitė vienas kitą. Tuo metu salyne kilo nauja jėga – islamas, ir musulmonai pirkliai ne tik nešė savo religiją, bet ir kūrė savo valstybes nusilpusiose periferijose. Tokiu būdu Madžapahitas sparčiai byrėjo. Javos saloje jo didžiausiu priešu tapo Demako sultonatas, kuris 1527 m. sunaikino paskutinius imperijos likučius.

## Valdovų sąrašas

# Radenas Vidžaja (Kertaradžasa Džajavardhana) (1294–1309)
# Kalagametas (Džajanagara) (1309–1328)
# Šri Gitardža (Tribhuvana Vidžajatunggadevi) (1328–1350)
# Hajamas Vurukas (Šri Radžasanagara) (1350–1389)
# Vikramavardhana (1389–1429)
# Suhita (1429–1447)
# Kertavidžaja (Bravidžaja I) (1447–1451)
# Radžasavardhana (Bravidžaja II) (1451–1453)
#* Tarpuvaldis (1453–1456)
# Bhre Vengkeras (Bravidžaja III) (1456–1466)
# Singhavikramavardhana (Bravidžaja IV) (1466–1468)
# Kertabumi, (Bravidžaja V) (1468–1478)
# Girindravardhana (Bravidžaja VI) (1478–1498)
Radikalas (chemija)

**Radikalas** ( 'šakninis', iš  'šaknis'), dažnai **laisvasis radikalas** – chemiškai aktyvus vienetas (atomas, molekulių grupė ar jonas), tam tikromis sąlygomis egzistuojantis terpėje ir dalyvaujantis vienose ar kitose cheminėse reakcijose. Laisvųjų radikalų elektronų sluoksniuose yra nesuporuotų elektronų, kurie paprastai būna labai reaktyvūs, todėl radikalai linkę dalyvauti cheminėse reakcijose. Radikalai svarbūs degimo reakcijose, atmosferos chemijoje, polimerizacijoje, plazmos virsmuose, biocheminėse reakcijose ir daugelyje kitų cheminių procesų, įskaitant žmogaus fiziologiją.

Abu pavadinimai (*radikalas* ir *laisvasis radikalas*) naudojami kaip sinonimai, nors radikalas gali būti ir chemiškai susietas (pvz., su tirpikliu).

Pirmasis „aptiktas“ radikalas buvo trifenilmetilo radikalas (Moses Gomberg, 1900 m.)

Tradiciškai, radikalu buvo vadinama ir nepastovi molekulės dalis, nepakitusi pereidama iš vieno cheminio junginio į kitą. Toks elementas šiuo metu vadinamas funkcine grupe.
Radikalas

**Radikalas** gali reikšti:

* Radikalas (chemijoje) – nepastovi dalelė, molekulių atomų grupė;
* Radikalas – kraštutinių pažiūrų žmogus; ryžtingų griežtų veiksmų ar kraštutinių priemonių, ekstremizmo šalininkas.
Kretuonykštis

**Kretuonykštis** – ežeras rytų Lietuvoje, Švenčionių rajono savivaldybės teritorijoje, 13 km į šiaurės rytus nuo Švenčionėlių, 2 km į rytus nuo Kretuono ežero, Aukštaitijos nacionaliniame parke.

Plotas 66,9 ha. Ežeras ovalus, jo ilgis iš pietų į šiaurę 1,11 km, didžiausias plotis 0,96 km. Paviršiaus altitudė 147,1 m. Didžiausias gylis 3,0 m, vidutinis gylis 1,6 m. Ežero dubuo išgulėtas ledo luisto. Baseino plotas 85,5 km². Kranto linijos ilgis 4,48 km. Ežero šiaurės vakarinėje dalyje yra didelė įlanka, gausiai užžėlusi vandens augalais. Krantai žemi, pelkėti – ežerą supa Barškėčių pelkė. Pakrantės miškingos, iš šiaurės prieina Aklažerio miškas. Pietrytinėje pakrantėje plyti dirbami laukai, įsikūręs Vajukiškės kaimas.

Pietuose į Kretuonykštį įteka Juodynė ir dar 3 upeliai, šiaurės vakaruose išteka Žaugėda link Kretuono ežero intako Vajuonėlės. Ežeras priklauso Žeimenos baseinui. Ežero pratakumas 87 %. Atabradas platus.

Į vakarus nuo ežero įsikūręs Reškutėnų kaimas.

## Šaltiniai
Antonie van Leeuwenhoek

**Antonijus Levenhukas** (; 1632 m. spalio 24 d. Delftas, Nyderlandai – 1723 m. rugpjūčio 26 d. – Delftas, Nyderlandai) – olandų prekybininkas ir mokslininkas. Labiausiai išgarsėjo kaip mikroskopo išradėjas, kurio pagalba pirmasis aptiko mikroorganizmus ir spermatozoidus.

Buvo dukart vedęs, susilaukė 6 vaikų.

## Išnašos
Kretuonų pilkapynas

**Kretuonų pilkapynas**, dar vadinamas Guronais (A1080 P) ir (A1081 P) – pilkapynas Švenčionių rajono savivaldybės teritorijoje, 1,4 km į vakarus nuo Kretuonų kaimo, 2 km į pietvakarius nuo Kretuono ir 0,6 km į šiaurę ir šiaurės vakarus nuo Švento ežerų, abipus geležinkelio Vilnius-Turmantas, Šventelės ir Pakretuonės miške, 100-ojo kvartalo šiaurės vakarų ir pietryčių dalyse bei 107-ojo kvartalo rytinėje ir pietrytinėje dalyse.

## Pilkapynas
Apie 4 ha plote yra 413 pilkapių, kurie išsidėstę daugiau, kaip 1 km ilgio juosta ir sudaro dvi pilkapių grupes. Vieną grupę nuo kitos skiria 150 m. Daugumos pilkapių sampilai yra 8–10 m skersmens ir 1,5 m aukščio. Sampilus juosia kelios duobės arba griovys, VI a. – VII a. pilkapiai buvo apkrauti įvairaus dydžio akmenų vainikais.

## Tyrimai
Pilkapių archeologinius tyrimus 1976–1980 m. atliko Istorijos ir etnografijos muziejus, tyrimų vadovė Eugenija Butėnienė. Archeologai ištyrė 54 pilkapius.

Kai kuriuose pilkapiuose aptikta akmenų vainikų fragmentų. Pilkapiuose rasta VI a. – XI a. kapų; dalis pilkapių buvo tušti. Mirusieji laidoti sudeginti, su įkapėmis (jų nedaug) pailgose duobėse. Pilkapyne rasta įmovinių ietigalių, pentininių kirvių, žalvarinių papuošalų, kurių dauguma sulaužyti, molinių puodelių. Radinius saugo Lietuvos nacionalinis muziejus.

## Šaltiniai

* Lietuvos TSR archeologijos atlasas. V. 1977. t. III, p.&nbsp;56.
* Kultūros paminklų enciklopedija. V. 1998.